kardosdrur/scandi-wiki huggingface dataset:
Genstand (alkohol)

En genstand er en simplificeret måleenhed for mængden af alkohol som indtages i f.eks. øl, vin eller spiritus.

1 genstand svarer til  12 gram ren alkohol eller lidt over 15 ml ren alkohol. Medmindre andet er angivet, er det volumenprocenten, der står på flasken. Til sammenligning indeholder fx en britisk "unit of alcohol" 10 ml eller 8 gram ren alkohol .

Sundhedsstyrelsen anbefaler maks. 10 genstande om ugen for mænd og kvinder, hellere fordelt jævnligt over ugen, end på én gang. Anbefalingerne er senere blevet suppleret med, at man ikke drikker mere end 4 genstande på samme dag.

Oprindeligt var Sundhedsstyrelsens anbefalinger hhv. maks. 14 genstande om ugen for kvinder og 21 for mænd. Disse anbefalinger blev taget direkte fra England, og tog således ikke højde for den britiske definition af en genstand, hvilket er grunden til at anbefalingerne nu er blevet ændret .

Eksempler 
En almindelig 33 cl pilsner øl på 4,6% alkohol indeholder således ca. 1 genstand.
Ligeledes svarer 1 genstand til 4 cl stærk spiritus (37,5% alkohol), 7,5 cl mild spiritus (20%) eller ca. 12 cl rødvin.

Forbrændingstid 
Omtrentlige forbrændingstider i timer, for 1 genstand .

Kilder 

Måleenheder
Alkoholiske drikke
Fløjterup (Køge Kommune)

Fløjterup er en landsby på Østsjælland mellem Køge, Haslev og Ringsted. Landsbyen ligger i Køge Kommune og tilhører Region Sjælland. Bebyggelsen ligger på den 13 km lange Slimmingevej og består af 9 huse. Foruden hovedstrøget Slimmingevej findes sidevejene Fløjterupvej (der ender blindt) samt Druestrupvej, der leder til landsbyen Lidemark og videre mod Yderholm. 

Der er ingen jordbrugere i Fløjterup , dog en erhversgartner med potteplanteproduktion (såfremt man fraregner hobbyavl). Uddannelsessøgende er nødt til længere transport for at nå til folkeskoler, gymnasier, universiteter m.m. 

Stedets landlige placering giver optimale betingelser for hold af en mængde husdyr primært indenfor arterne huskatte, landkatte, skovkatte samt hunde og heste.

Lokaliteter i Køge Kommune
Fløjterup

Fløjterup kan henvise til flere stednavne i Danmark:
 Fløjterup (Greve Kommune) – bebyggelse i Tune Sogn
 Fløjterup (Køge Kommune) – bebyggelse i Vollerslev Sogn
Dehydrering

Dehydrering er en fjernelse af vand fra et objekt, som kan være en kemisk forbindelse, et materiale eller en levende organisme som f.eks. en plante eller et menneske.

Medicinsk er dehydrering en potentielt livstruende tilstand, hvor kroppen mangler den væske der skal til for at den kan fungere optimalt.

Når planter dehydrerer kaldes det at de visner.

I kemi er dehydrering en eliminationsreaktion, hvor der fjernes to brintatomer og et iltatom (H2O) fra en kemisk forbindelse, ofte under dannelse af en dobbeltbinding.

Sygdomme
Kemiske processer
Botanik
Dødsårsager
Underafkøling (fysik)

Underafkøling forekommer når en væske afkøles under dets frysepunkt uden at den størkner.

Frysepunktet varierer fra væske til væske, som eksempel kan nævnes at ferskvand under normalt atmosfærisk tryk har et størkningspunkt ved nul grader celsius. 

Vand kan under specielle omstændigheder, når ingen ydre påvirkninger forekommer, underafkøles til ca. -42 °C (ca. 231 K), men størkner omgående og bliver til is ved mindste mekaniske påvirkninger.
 
Eksempelvis er der tale om isslag når underafkølede vanddråber rammer jorden og bliver til is.

Et andet eksempel, er hvis en sodavand, øl eller lignende, med kapsel, fryses, er den stadig på væskeform når kapslen tages af.
Den fryser først, når der røres i væsken.

Referencer 

Termodynamik
Norges statsministre

Opslaget Norges statsministre lister statsministrene i Norge fra 1873 og frem til i dag. Dernæst lister det også statsministerens parti, samt hvilket parti (eller koalition), som havde flertal i parlamentet og dermed var i regering.

I 1873 afskaffede Oscar II 'statsholderembedet' og Frederik Stangs ministerium blev derfor den første regering, hvor regeringschefen havde titel af statsminister

Statsholder / regeringens formand

 Førstestatsråd Frederik Gottschalck Haxthausen den yngre (mai–august 1814)
 Førstestatsråd Marcus Gjøe Rosenkrantz (august–november 1814)
 Statsholder Hans Henric von Essen (1814–1816)
 Visekonge Karl (XIV) Johan (1816)
 Statsholder Carl Mörner (1816–1818)
 Statsholder Johan August Sandels (1818–1824)
 Visekonge kronprins Oscar (I) (1824)
 Statsholder Johan August Sandels (1824–1827)
 Statsholder Baltzar von Platen (1827–1829)
 Førstestatsråd  Jonas Collett (1829–1833)
 Visekonge kronprins Oscar (I) (20. juli–3. september 1833)
 Førstestatsråd  Jonas Collett (1833–1836)
 Statsholder Herman Wedel-Jarlsberg (1836–1840)
 Førstestatsråd  Nicolai Johan Lohmann Krog (1840–1841)
 Statsholder Severin Løvenskiold (1841–1856)
 Førstestatsråd Jørgen Herman Vogt (1856–1857)
 Visekonge kronprins Karl (XV) (1857)
 Førstestatsråd  Jørgen Herman Vogt (1857–1858)
 Førstestatsråd  Hans Christian Petersen  (1858–1861)
 Førstestatsråd  Frederik Stang (1861–1873)

Liste over statsministere

Se også 
 Norges statsministre i Stockholm

Noter 
 De tre førstnævne statsministre er fra før parlamentarismens gennembrud i 1884.
 De elleve førstnævne er fra før uafhængigheden i 1905.

Kilder 

 
Statsministre
Lister over regeringsledere
Religiøs forfølgelse

Religiøs forfølgelse er forfølgelse af mennesker på grund af religion, dvs. forfølgelsen er enten begrundet i forfølgernes (forståelse af deres) egen religion, de forfulgtes religion (eller forfølgelsernes opfattelse af denne), eller begge dele. Et kendt historisk eksempel på religiøs forfølgelse er Romerrigets kristenforfølgelser.

Nogle gange er religiøs forfølgelse blandet sammen med etnisk forfølgelse; således er jødeforfølgelser som oftest en kombination af religiøs og etnisk forfølgelse.

Forskelsbehandling
Religion
TDC (flertydig)

TDC akronymet kan henvise til flere artikler:

 TDC – en dansk telekommunikationsvirksomhed
 TDC Play
 TDC Kabel TV
 Tricresylfosfat - Tricresylfosfat, giftigt kemikalie
 Tour des chambres – en kollegiefest.
Købeloven

Købeloven er en lov der regulerer forholdet mellem køber og sælger i alle former for køb af løsøre. Loven gælder således ikke for køb af fast ejendom og tjenesteydelser.

Købeloven regulerer navnlig:
 Købesummen
 Leveringsstedet
 Leveringstiden
 Risikoovergang
 Forsinkelse
 Mangler og mangelsbeføjelser
 Betydningen af visse salgsklausuler

Der findes et særligt afsnit om forbrugerkøb, der giver en særlig retsstilling for når en forbruger handler med en erhversdrivende. 

Købeloven kan i vidt omfang fraviges ved aftale – dette gælder dog ikke forbrugerreglerne.

Eksterne henvisninger 
 Retsinformation:  
Bekendtgørelse af lov om køb (Købeloven)
 Lov om forbrugeraftaler (Forbrugeraftaleloven)
 Bekendtgørelse af international købelov

Danmarks love
Jan Øberg

Jan Øberg (født 1951) er en dansk freds- og fremtidsforsker, ph.d. i sociologi.

Han er tidligere leder af Lund University Peace Research Institute (LUPRI) og tidligere generalsekretær for Den Danske Fredsfond i København. Øberg er medstifter og leder siden 1986 af TFF, Den Transnationale Stiftelse for Freds- og Fremtidsforskning (TFF), i Lund i Sverige.

Bidrag til kinesiske statsmedier 
Jan Øberg bidrager mod betaling til det kinesiske statsmedie China Daily, hvor Øberg blandt andet anfører, at "Real enemy of West is West itself, not China". Øbergs samarbejde med kinesiske statsmedier er blevet kritiseret, mens Øberg selv forsvarer sit engagement med kinesiske medier.

Syn på Ruslands invasion af Ukraine 
Jan Øberg har omtalt optakten til Ruslands invasion af Ukraine som "Forud for invasionen ligger 30 års total foragt over for Ruslands behov og protester. Nato har udvidet og udvidet, selv Ukraine, Sverige og Finland er i praksis forlovet med alliancen. Nato har uden grund ekspanderet helt op under skørterne på Rusland. Det handler om oplevet ydmygelse.".

Jan Øberg argumenterer for, at Ukraine ikke skal være medlem af NATO, men skal være et neutralt land, samt at sanktionerne over for Rusland efter dets invasion af Ukraine er for hårde..

Jan Øberg blevet kritiseret fra flere fløje, blandt andet fordi han beskrev den syriske præsident Bashar al Assads bombning af Alleppo som en befrielse og fordi han ikke har udgivet akademiske artikler i 20 år.

Bibliografi og øvrig produktion 
På dansk er nogle af hans vigtigste bøger:

 Energi til et bedre samfund (Chr. Ejlers, 1976)
 Myter om vor sikkerhed (Mellemfolkeligt Samvirke, 1981)
 At udvikle sikkerhed og sikre udvikling (Vindrose. 1983)
 Vind freden. Med nye initiativer til selvstændigt forsvar og en global etik (Vindrose, 1988)
 Forudsigelig Fiasko. Om Irak-konflikten og Danmark som besættelsesmagt (Tiderne Skifter, 2004)

Referencer

Ekstern henvisning 
 Om Jan Øberg transnational.org. Besøgt 21. april 2017.

Videnskabsfolk fra Danmark
Politiske partier i Norge

Dette er en liste over politiske partier i Norge. Listen inkluderer kun partier som har repræsentation i Stortinget.

Partier i Stortinget

Eksterne henvisninger 

 Valgresultat - Stortingsvalg 2021

 Life in Norway - Political Parties in Norway

Norges politik
Norge
Bernhard (drengenavn)

Bernhard  er et drengenavn fra oldtysk, sammensat af bjørn og stærk, så det betyder "med bjørnestyrke".

Kendte personer med navnet 
 Bernhard Baunsgaard, politiker.
 Bernhardt Jensen, socialdemokratisk borgmester i Århus.
 Bernhard Riemann, tysk matematiker.

Drengenavne
Coenzym

Et coenzym (også skrevet koenzym) er et organisk molekyle som binder til enzymer forud for en enzymkatalyseret reaktion og hjælper enzymet med at udføre reaktionen. Mange coenzymer er fosforylerede, vandopløselige vitaminer.

Der findes et begrænset antal coenzymer med forskellige kemiske funktioner. De forskellige reaktioner som varetages af coenzymerne inkluderer oxidation/reduktion, transaminering, carboxylering og overførsel af kemiske grupper, som f.eks. acylgrupper, imellem molekyler.

Typer af coenzymer 
Nogle af de mest almindelige coenzymer (også benævnt koenzymer), samt nogle af de biokemiske processer de er involveret i, er:
 Nikotinamidadenindinukleotid eller NAD+ (glykolyse, citronsyrecyklus, glukoneogenese, elektrontransportkæden)
 Flavinadenindinukleotid eller FAD (citronsyrecyklus, elektrontransportkæden)
 Coenzym A eller CoA (glykolyse, citronsyrecyklus)
 Tiaminpyrofosfat (ætanolmetabolisme)
 Biotin (fedtsyrebiosyntese, mange carboxyleringsreaktioner)
 Pyridoxalfosfat (transaminering, bl.a. aminosyresyntese fra citronsyrecyklusintermediater)

Referencer

Se også 
 enzym
 Vitamin
 Glykolyse
 Citronsyrecyklus

Biokemi
Horror

Horror er en kulturel genre, der kredser om gys og uhygge for at skræmme sit publikum. Genren har manifesteret sig i litteratur, teater, hørespil, tegneserier og film.

Horror-genren har rødder i mytologi og folkesagn. Den blev først defineret som en genre i begyndelsen af 1900-tallet.

Blandt de litterære værker, vi kalder horror, er gotisk fiktion (ca. 1764-1810) og Mary Shelleys Frankenstein (1818), Edgar Allan Poes The Murders in the Rue Morgue (1841), Robert Louis Stevensons The Strange Case of Dr. Jekyll and Mr. Hyde (1888) og Bram Stokers Dracula (1897).

Horrorgenren har et væld af undergenrer, fx seriemordergysere som Robert Blochs roman Psycho (1959), satangysere som Ira Levins roman Rosemarys baby (1967) og The Exorcist af William Peter Blatty. De er alle tre filmatiseret.

Horror overlapper ofte andre genrer som gyserkomedier som Arnold Ridleys skuespil The Ghost Train (1923) og science fiction/adventure/horror som monsterfilmen King Kong (1933).

Horrorgenren har sine egne filmstjerner: Bela Lugosi, Boris Karloff, Lon Chaney, Jr., Peter Cushing, Christopher Lee, Barbara Steele, Vincent Price, Robert Englund og Linnea Quigley.

Danske horrorforfattere er Erwin Neutzsky-Wulff, Dennis Jürgensen, Peter Mouritzen, Bjarne Dalsgaard Svendsen, Steen Langstrup, Hanna Lützen, Kenneth Bøgh Andersen, Jacob Hedegaard Pedersen, Palle Vibe og Michael Kamp, A.Silvestri, Jonas Wilmann og Teddy Vork. 

Der er tillige udgivet en række tegneseriealbum i horror-genren. I USA opnåde magasinerne Eerie og Creepy er stort publikum. Magasinerne blev i fordanske udgave udgivet i Danmark i 1970'erne i magasinet Gru.  har endvidere haft et stort publikum

Faglitteratur

På dansk 
 Palle Schmidt: Skræk og gys i filmen (Chr. Erichsens Forlag 1972)
 Nicolas Barbano: Er skrækfilm skrækkelige? (Nosferatu nr. 5, 1982)
 Nicolas Barbano: Skrækfilmens historie (Phenomena nr. 6, 1990 )
 Nicolas Barbano: En ny verden af guder og monstre (Medieeksplosionen side 140-149, Gyldendal 1992)
 Rikke Schubart: I lyst og død – fra Frankenstein til splatterfilm (Borgen 1993)
 Nicolas Barbano: Scene-skræk (Plus Magasinet, februar 2000)
 Rikke Schubart: Verdens 25 bedste gyserfilm (Rosinante, 2001)
 Mathias F. Clasen: Homo Timidus: om gys og gru – med fokus på danske horrorforfattere (Forlaget Tellerup 2004)
 Nicolas Barbano: Gysets gladiatorer (Filmmagasinet Mifune nr. 14, 2006)
 Thomas Winther: Index til gyserantologier – en horrorbibliografi (Science Fiction Cirklen 2007)

På engelsk 
 Stephen King: Dance Macabre – The Anatomy Of Horror (Futura / Macdonald, 1986)
 Kim Newman: The BFI Companion to Horror (Cassell 1996)

Se også 
 Fantastisk litteratur
 Slasher film
 Splatterfilm

Eksterne henvisninger 

 Søren H. Jacobsens Skræk og Rædsel-blog

Filmgenrer
Kultur
Gyserfilm
Lupri

Lupri kan have flere betydninger og henviser til forskellige artikler:
 Eugen Lupri – canadisk forfatter, hvis fagområde er vold i samfundet.
 Matthias Lupri – amerikansk komponist og jazz-musiker.

LUPRI, akronymet kan henvise til:
 Lund University Peace Research Institute – udfører studier i forbindelse med freds- og fremtidsforskning.
Gamle færøske trækirker

De gamle færøske trækirker (færøsk: trækirkja, flertal trækirkjur) fra 1800-tallet hører til Færøernes vigtigste bygningsmindesmærker.
Bygmester Joen Michelsen fra Velbastaður deltog i byggeriet af de 11 karakteristiske færøske sognekirker med græstørv på taget, der stadig eksisterer fra perioden 1829 til 1862.

Religion har siden kristendommens indførelse spillet en større og større rolle på Færøerne. Udskæringerne i kirkernes trævægge er de bedste eksempler på datidens folkekunst.

 Hvalvík Kirkja (1829). Kirken i Hvalvík er en typisk færøsk trækirke og er den ældste af de 11 kirker.
 Gøta Kirkja (1833). Den gamle kirke i Norðragøta er omgivet af en stenmur. Den er opført i sorttjæret tømmer, tækket med græstørv.
 Sjógv Kirka (1834). Midt i Strendur i nærheden af fjorden, på lokaliteten Sjógv, ligger en af de traditionelle færøske trækirker.
 Kaldbak (1835)
 Kollafjørður (1837)
 Oyndarfjørður (1838)
 Sands kirkja (1839)
 Nes (1843)
 Porkeri Kirke (1847)
 Funnings kirkja (1847)
 Hovs kirkja (1862)

Se også 
 Portal for Færøerne

Litteratur 
 Dahl, Sverri. (1976). "Timber Churches of the Faroes". I: Faroe Isles Review, Vol.1, No. 2, 1976
 Gregoriussen, J.P. (1995). Gomlu trækirkjurnar. lagt til rættis hava J.P. Gregoriussen og John Dalsgarð, tekningar: J.P. Gregoriussen. Forlag: Forlagið í Støplum. Sprog: Færøsk. Serie: Kirkjurnar í Føroyum. 
 Johannessen, Steen Ulrik. (2006). Turen går til Færøerne. Forlag: Politiken. 108 sider : ill. i farver. DK5=46.6. 
 [ Se flere på den tyske side ]

Eksterne henvisninger 
 Fólkakirkjan.fo, Den færøske folkekirke
 "FÆRØERNE KRISTNE I 1000 ÅR", et rids af kirkehistorien på Færøerne af Anker Eli Petersen, især kendt som frimærkekunstner ved Postverk Føroya, det færøske postvæsen.

Noter 

Kirker på Færøerne
Coreper

Coreper (Comité des Représentants Permanents) er en betegnelse fra Den Europæiske Union for udvalg/arbejdsgrupper sammensat af medarbejdere fra medlemsstaternes permanente repræsentationer/ambassader i EU. De ca. 300 Coreper udvalg er sammensat efter, hvilke emner udvalgene behandler, og deres arbejde består primært i at forberede møderne i EUs ministerråd.

EU
Kate Warner

Kate Warner er en fiktiv person i tv-serien 24 Timer. Hun er romantisk involveret med Jack Bauer i seriens anden sæson.

Kate Warner blev spillet af den australske skuespillerinde Sarah Wynter. Hun medvirker, sammen med Carlos Bernard (Tony Almeida) og Michelle Forbes (Lynne Kresge) på kommentarsporet til episode fire i den anden sæsons DVD-sæt.

Kate Warner forbereder sin søster, Marie Warners bryllup, men opdager snart at hendes søster muligvis er på vej til at gifte sig med en terrorist. Kate undersøger denne situation nærmere for at finde frem til sandheden. I løbet af dagen bliver hun bortført, tortureret, hjælper Jack Bauer med at finde en atombombe som er sat til at sprænge i Los Angeles, finder ud af at hendes søster samarbejder med terrorister, infiltrerer en moske for at identificere lederen af en terrorcelle, bliver eskorteret tilbage til CTU's hovedkvarter, bliver igen blandet ind i vold og traumer mens hun hjælper Jack med at opspore information som kan forhindre krig og redder en ulykkelig Kim Bauer fra endnu en alvorlig situation før hun genforener hende med Jack.

Ved begyndelsen af den tredje sæson finder vi ud af at mens hun og Jack har haft et forhold i de tre år mellem sæson 2 og 3, er det tilsyneladende slut nu. Grunden til dette er aldrig blevet afklaret.

24: The Game 
Kate spiller en nogenlunde vigtig rolle i 24: The Game, mest som en jomfru i nød. Hun ringer til Jack og fortæller ham at den samme bil hele tiden kører forbi hendes hus. Senere bliver hun fanget i en undergrundsbane på grund af et jordskælv. Hun bliver reddet, men af Peter Madsen som tager hende som gidsel for at forhindre Jack i at skyde ham. Senere kontakter hun CTU og fortæller hvor hun er – om bord på Max's yacht. Efter Max bruger hende som skjold skyder Jack Max og redder Kate. (Hun blev holdt som gidsel for at tvinge hendes far, Bob Warner, til at lade Max smugle stjålne atomvåben ud af landet.)

Figurer i 24 Timer

ja:ケイト・ワーナー
Bob Warner

Bob Warner var en fiktiv person som var med i den anden sæson af 24 Timer.

Biografi 

Bob var administrerende direktør for et multinationalt selskab og far til Kate og Marie Warner. Hans kone døde mange år før Dag 2. Hans yngste datter Marie skulle giftes med Reza Nayieer, en ledende medarbejder i Bobs firma i løbet af Dag 2.

Kate kom til sin far med sin mistanke om Rezas aktiviteter, bekymret for om han ikke var den mand de troede han var, specielt efter at finansielle optegnelser satte ham i forbindelse med terroristen Syed Ali. Bob bekymrede sig ikke om det, og forsøgte at forsikre hende om at hun kunne stole på Reza. Kate forblev dog skeptisk.

CTU ankom dog som følge af Kates undersøgelse og gav sig til at afhøre Reza. Reza nægtede ethvert kendskab til Ali men endte med at beskylde Bob for at have stået for transaktionerne. Bob nægtede også ethvert bekendtskab til Ali, og afslørede at han til tider havde arbejdet freelance for CIA, ved at bruge sit firma til at fremsende information for dem.

Efter at have været tilbageholdt i flere timer, er Bob forfærdet over at høre at det havde været Marie som havde arbejdet med Ali, og at hun havde myrdet Reza og to CTU agenter da de afslørede hendes rolle.

Marie blev dog senere fanget og midlertidigt tilbageholdt i CTU's hovedkvarter. Bob besøgte sin datter og bad hende om at fortælle hvorfor hun havde gjort de ting hun gjorde. Kate, som med egne øjne havde set hvad hendes søster samme dag havde været i stand til, fortalte ham at Marie ikke ville give ham noget svar som han eller Kate nogensinde ville kunne forstå.

24: The Game 
Bob var ikke med i 24: The Game men blev dog nævnt da Max kidnapper Kate for at tvinge Bob til at hjælpe ham med at smugle atomare våben ud af USA.

Figurer i 24 Timer

en:Minor characters in 24#Bob Warner
Kirker i Maribo Amt

Maribo Amt blev samlet i 1803 af Maribo Amt, Halsted Amt, Ålholm Amt og Nykøbing Amt.

Falsters Nørre Herred 
 Brarup Kirke
 Eskilstrup Kirke
 Gundslev Kirke
 Kippinge Kirke
 Lillebrænde Kirke
 Maglebrænde Kirke
 Nørre Alslev Kirke
 Nørre Kirkeby Kirke
 Nørre Vedby Kirke
 Gyldenbjerg Kirke – Nørre Vedby Sogn
 Stadager Kirke
 Stubbekøbing Kirke
 Tingsted Kirke
 Torkilstrup Kirke
 Vålse Kirke 
 Ønslev Kirke

Falsters Sønder Herred 
 Falkerslev Kirke
 Gedesby Kirke
 Gedser Kirke
 Horbelev Kirke
 Horreby Kirke
 Idestrup Kirke
 Karleby Kirke
 Klosterkirken – Nykøbing F Sogn
 Nordre Kirke – Nykøbing F Sogn
 Lindeskovkirken -- Nykøbing F Sogn
 Nørre Ørslev Kirke
 Skelby Kirke
 Strandkirken i Væggerløse Sogn
 Systofte Kirke
 Sønder Alslev Kirke
 Sønder Kirkeby Kirke
 Væggerløse Kirke
 Aastrup Kirke

Fuglse Herred 
 Askø Kirke
 Bandholm Kirke
 Bursø Kirke
 Errindlev Kirke
 Fejø Kirke
 Femø Kirke
 Fuglse Kirke
 Hillested Kirke
 Holeby Kirke
 Krønge Kirke
 Nebbelunde Kirke
 Olstrup Kirke
 Ringsebølle Kirke
 Rødby Kirke
 Rødbyhavn Kirke
 Skørringe Kirke
 Sædinge Kirke
 Tirsted Kirke
 Torslunde Kirke
 Tågerup Kirke 
 Vejleby Kirke
 Østofte Kirke

Lollands Nørre Herred 
 Birket Kirke
 Branderslev Kirke
 Halsted Kirke
 Herredskirke Kirke
 Horslunde Kirke
 Købelev Kirke
 Lille Løjtofte Kirke – Løjtofte Sogn
 Sankt Nikolai Kirke (Nakskov) i Sankt Nikolai Sogn (Lolland Kommune)
 Nordlunde Kirke
 Nøbbet Kirke i Nøbbet Sogn
 Sandby Kirke
 Stormarkskirken
 Utterslev Kirke
 Vesterborg Kirke
 Vindeby Kirke

Lollands Sønder Herred 
 Arninge Kirke
 Avnede Kirke
 Dannemare Kirke
 Gloslunde Kirke
 Græshave Kirke
 Gurreby Kirke
 Kappel Kirke
 Landet Kirke
 Langø Kirke i Langø Sogn
 Ryde Kirke
 Skovlænge Kirke
 Stokkemarke Kirke
 Søllested Kirke
 Tillitse Kirke
 Vestenskov Kirke

Musse Herred 
 Bregninge Kirke
 Døllefjelde Kirke
 Engestofte Kirke
 Fjelde Kirke
 Godsted Kirke
 Herritslev Kirke
 Hunseby Kirke
 Kettinge Kirke
 Majbølle Kirke
 Maribo Domkirke 
 Musse Kirke
 Nysted Kirke
 Radsted Kirke
 Sakskøbing Kirke
 Slemminge Kirke
 Toreby Kirke
 Sundkirken – Toreby Sogn 
 Tårs Kirke 
 Vantore Kirke
 Vester Ulslev Kirke
 Vigsnæs Kirke
 Våbensted Kirke 
 Øster Ulslev Kirke

I 1970 blev Maribo Amt lagt sammen med Sorø Amt og 
Præstø Amt til Storstrøms Amt. Og pr. 1. januar 2007, bliver Storstrøms amt lagt sammen med Vestsjællands og Roskilde amter til Region Sjælland.

Maribo Amt
Jurij Suvarov

Jurij Suvarov (russisk Юрий Суваров, engelsk Yuri Suvarov) er en fiktiv person i tv-serien 24 Timer. Han var præsident for den Russiske Føderation. Han var gift med Anja Suvarov

Dag 5 

Præsident Suvarov viste sig for første gang med sin kone under mødet mellem Suvarov og præsident Charles Logan på Dag 5. Han lod til at kende Charles og Martha Logan rimelig godt. Han brød sig ikke om at terrorister tog gidsler på Ontario Airport, fordi han netop var i USA for at underskrive en traktat vedrørende anti-terrorisme. Jack Bauer og CTU stopper dog terroristerne og traktaten bliver underskrevet som planlagt.

Senere samme dag, da Suvarov skal til at forlade Amerika, bliver de angrebet af terrorister under terrorlederen Vladimir Bierko. Suvarov selv er tæt på at blive dræbt da terrorister angriber bilkortegen med ham selv, Anja og Martha Logan. De bliver dog reddet efter en advarsel fra CTU og efter indgriben fra Secret Service-agenten Aaron Pierce.

Suvarov vidste ikke at præsident Logan allerede kendte til angrebet, og at han endda gav terroristerne kortegens rute for at holde dem fra at slippe nervegas løs i Los Angeles. Præsident Suvarov vendte sammen med Anja og den amerikanske præsidentfrue tilbage til præsident Logan for beskyttelse.

Figurer i 24 Timer